Bollywood gossip - intimacy between Rekha and Akshay Kumar was talk of the town once swdBollywood gossip : ৰেখাৰ সৈতে অক্ষয়ৰ ঘনিষ্ঠতা যেতিয়া বাঢ়ি গৈছিল! ৰবিনাই লৈছিল ডাঙৰ সিদ্ধান্ত- News18 assam\nHome » photogallery » entertainment »Bollywood gossip : ৰেখাৰ সৈতে অক্ষয়ৰ ঘনিষ্ঠতা যেতিয়া চৰম পৰ্যায়ত উপনীত হ'ল! ৰবিনা টেণ্ডনে লৈছিল এটা ডাঙৰ সিদ্ধান্ত!\nBollywood gossip : আপুনি জানেনে যে অক্ষয় এসময়ত প্ৰবীণ অভিনেত্ৰী ৰেখাৰ ঘনিষ্ঠ আছিল?\n। May 25, 2022, 21:40 IST\nসম্প্ৰতি অভিনেত্ৰী টুইংকল খান্নাৰ সৈতে সুখৰ সংসাৰ অক্ষয় কুমাৰৰ। কিন্তু এটা সময়ত অক্ষয়ক বলীউডৰ কাছানোভা বুলি গণ্য কৰা হৈছিল। একাধিক সহ অভিনেত্ৰীৰ সৈতে অক্ষয়ৰ গুঞ্জন শুনা গৈছিল। ৰবিনা টেণ্ডন, শিল্পা ছেট্টীৰ পৰা আৰম্ভ কৰি প্ৰিয়ংকা চোপ্ৰা, কেটৰিনা কাইফলৈকে বহু অভিনেত্ৰীৰ সৈতে জড়িত হৈ আছে অক্ষয় কুমাৰ। তথাপি সেই পুৰণি গুজৱটো বলীউডৰ আলোচনাত এতিয়াও ওলাই আহে। কিন্তু আপুনি জানেনে যে অক্ষয় এসময়ত অভিনেত্ৰী ৰেখাৰ সৈতেও ঘনিষ্ঠ হৈ পৰিছিল?\nঅক্ষয়ৰ মনোমোহা ব্যৱহাৰত নাৰীসকল মুগ্ধ হয়। আৰু সেয়ে তেওঁক খেলুৱৈ বুলিও কোৱা হৈছিল। 'খিলাড়ীয়ো কা খিলাড়ী'ৰ শ্বুটিং চলি থকাৰ সময়তে বলীউডত ৰেখাৰ সৈতে অক্ষয়ৰ ঘনিষ্ঠতাক লৈ আলোচনা হ'বলৈ ধৰিলে। ছবিখনে বক্স অফিচত ভাল প্ৰদৰ্শন কৰা নাছিল। কিন্তু অক্ষয় আৰু ৰেখাৰ ঘনিষ্ঠতাক লৈ এক উত্তপ্ত আলোচনা হৈছিল। সেই সময়ত অক্ষয়ৰ সম্পৰ্ক আছিল ৰবিনা টেণ্ডনৰ সৈতে। শুনা যায় যে ৰেখা আছিল ৰবিনা-অক্ষয়ৰ বিচ্ছেদৰ অন্যতম কাৰণ।\nঅৱশ্যে ৰবিনাই সংবাদ মাধ্যমৰ আগত কয় যে 'খিলাড়ীয়ো কা খিলাড়ী' ছবিখনৰ বাবে অক্ষয়ে ৰেখাক সহ্য কৰিব লগা হৈছিল। তেওঁ কয়, "মই নাভাবোঁ যে অক্ষয় কুমাৰৰ ৰেখাৰ লগত কোনো সম্পৰ্ক আছিল। সঁচা কথা ক'বলৈ গ'লে অক্ষয় ৰেখাৰ পৰা পলাই থাকিছিল। কিন্তু যেতিয়া ৰেখাই অক্ষয়ৰ বাবে ঘৰৰ পৰা টিফিন আনিব বিচাৰিছিল তেতিয়াই মই বুজি পাইছিলোঁ যে বিষয়টো অলপ বেছি হৈ গৈছে।"\nআন এটা সাক্ষাৎকাৰত ৰবিনাই কয় যে তেওঁ ৰেখাক ক'ত কেতিয়া ৰেখাডাল আঁকিব লাগে শিকাব বিচাৰে। তাৰ পিছত ৰবিনাই কয়, "অক্ষয় আৰু মই একেলগে আছোঁ বুলি জনাৰ পিছতো যদি তেওঁ ঘনিষ্ঠ হ'ব বিচাৰে তেন্তে মই আনকি তেওঁৰ শৰীৰত নখ বহুৱাই দিব পাৰো। কিন্তু মই ভাবোঁ অক্ষয়ে পৰিস্থিতিটো কেনেকৈ চম্ভালিব লাগে জানে।"\nকিন্তু আপুনি জানেনে যে ইয়াৰ মাজতে অক্ষয় আৰু ৰবিনাৰ এংগেজমেণ্টো হৈ গৈছিল। কিন্তু শেষ মুহূৰ্তলৈ এই সম্পৰ্ক বিয়ালৈ পৰিণত নহ'ল। কোৱা হয় যে ব্ৰেক আপৰ পিছত ৰবিনা টেণ্ডন আৱেগিকভাৱে ভাঙি পৰিছিল। যদিও ৰবিনাক ইয়াৰ পৰা ওলাই আহিবলৈ বেছি সময় নালাগিল।
